# Delphi (programovací jazyk)

### Z Wikipédie

Delphi
Druh: | objektový
Dátum vzniku: | {{{Dátum vzniku}}}
Použitie: | všeobecný
Typová kontrola: | silná
Tvorca: | {{{Tvorca}}}
Implementácie: | {{{Implementácie}}}
Dialekty: | {{{Dialekty}}}
Používané prípony: | .pas, .dpr, .dfm

Delphi je objektovo orientovaný programovací jazyk založený na jazyku Pascal a zároveň aj vývojové prostredie pôvodne určené na vývoj aplikácii v tomto jazyku. Je tvorený spoločnosťou Borland (istý čas vystupovala pod menom Inprise). Jazyk Delphi býva niekedy (nesprávne) označovaný aj ako Object Pascal (Pascal s objektovými rozšíreniami). Pôvodne sa v Delphi dali vytvárať len aplikácie pre Microsoft Windows, v súčasnosti je možné tvoriť natívne aplikácie aj pre platformu .NET a operačný systém Linux. Pre účely programovania v prostredí Linuxu sa využíva mutácia Delphi nazývaná Kylix

## [úprava] Vývojové prostredie

Delphi je populárne hlavne na vývoj desktopových enterprise databázových aplikácií, avšak ide o všeobecný vývojový nástroj. Samotné vývojové prostredie je vo veľkej miere inšpirované prostredím Microsoft Visual Basic. Bol jedným z prvých, ktorý prišiel s myšlienkou nástrojov RAD (Rapid Application Development), keď bol uvoľnený v roku 1995 pre 16-bitové systémy Windows. O rok neskôr prišlo Delphi 2, už s podporou 32-bitových operačných systémov Windows. O niekoľko rokov neskôr vyšla aj verzia pre jazyk C++ nazývaná C++Builder. V roku 2001 Borland uvoľnil verziu pre Linux, nazvanú Kylix. Posledná veľká zmena prišla v roku 2003 s uvoľnením Deplhi.Net (Delphi 8) s podporou Microsoft .NET.

Hlavný softvérový architekt, ktorý stál za Delphi, ako aj za jeho predchodcom (Turbo Pascal), bol Anders Hejlsberg. Anders v roku 1996 opustil Borland a začal pracovať pre Microsoft, kde sa stal hlavným návrhárom a tvorcom nového programovacieho jazyka C#, ako aj kľúčovým prispievateľom platformy Microsoft .NET. Plná podpora pre .NET bol pridaná do Delphi 8 (uvoľneného v decembri 2003). Delphi 8 zmenil svoje IDE po prvýkrát od svojho vzniku a teraz sa veľmi podobá na Microsoft Visual Studio .NET.

Delphi 2005 (značkové meno pre Delphi 9) poskytuje tak generovanie kódu pre 32-bitové verzie operačnéh systému Windows, ako aj pre .NET. Jedna z najväčších noviniek je manipuláciu s reálnymi dátami z databázy počas návrhu. Taktiež obsahuje značne vylepšené IDE.

V súčasnosti sa Delphi distribuuje vo viacerých edíciách: Personal, Professional, Enteprise (pôvodne Client/Server) a Architect.

## [úprava] Programovací jazyk

Črty, ktoré robia Delphi a Kylix najviac odlišným od ostatných IDE, sú jazyk Delphi, VCL/CLX (Visual Component Library), silný dôraz na spojenie s databázami a veľký počet komponentov od tretích strán.

Významné aspekty jazyka Delphi zahŕňajú:

- transparentnú prácu s objektami referenciami/ukazovateľmi
- vlastnosti ako súčasť jazyk, t.j. podporu pre gettery a settery (tiež známe ako pristupovače a mutátory), ktoré transparentne poskytujú zapuzdrenie
- indexové vlastnosti a implicitné vlastnosti
- delegáty, čo sú v podstate bezpečné ukazovatele na metódy, ktoré sa používajú hlavne na zviazenie udalostí ich konzumentom
- delegáciu implementácie rozhraní členom a vlastnostiam tried

implementáciu konzumentov správ systému Windows označením metódy triedy s číslom alebo názvom správy

## [úprava] Výhody a nevýhody

Delphi má nasledujúce výhody

- Založený na dobre navrhnutom jazyku.

- RAD - rapídny vývoj aplikácií.

- Pomerne veľká komunita na sieti Usenet a World Wide Web (napr. news://forums.borland.com a Webový prístup k skupinám na stránkach firmy Borland).

- Dokáže kompilovať do jedného vykonávateľného súboru, čo zjednodušuje distribúciu a redukuje problémy s verziami dynamicky linkovaných knižníc (DLL).

- K dispozícii mnoho komponentov a nástrojov od tretích strán.

- Rýchly optimalizujúci kompilátor a možnosť používať jazyk symbolických inštrukcií ("asembler").

- Podpora pre kompiláciu natívneho kódu pre viaceré platformy z jedného zdrojového kódu.

- Vysoká úroveň kompatibility na úrovni zdrojového kódu medzi jednotlivými verziami.

- CrossKylix - nástroj od tretej strany, ktorý umožňuje kompilovať natívne aplikácie pre systém Linux z prostredia Delphi pre Windows, čo uľahčuje vývoj pre viaceré platformy.

Nasledujúce nevýhody:

- Čiastočná závislosť od jedného výrobcu.

- Prístup k platforme a knižniciam tretích strán väčšinou vyžaduje preklad hlavičkových súborov jazyka C/C++ do jazyka Pascal.

- Dokumentáciu k platformám a rôznym technikám je pomerne ťažko nájsť pre jazyk Pascal (napr. prístup k objektom COM a Win32).

## [úprava] Externé odkazy

- Borland website - Delphi subsite
- The Delphi Object Model
- Delphi Super Page
- Open Directory Project: Delphi
- Torry's Delphi Pages
- Veľké množstvo študijných textov o Delphi a Pascal-e

Významné programovacie jazyky (viac)
Ada | ALGOL | APL | AWK | BASIC | C | C++ | C# | COBOL | Delphi | Eiffel | Fortran | Haskell | IDL | Java | JavaScript | Lisp | LOGO | ML | Objective-C | Pascal | Perl | PHP | PL/I | Prolog | Python | Ruby | SAS | Scheme | sh | Simula | Smalltalk | SQL | Visual Basic

Zdroj: "http://sk.wikipedia.org../../../d/e/l/Delphi_%28programovac%C3%AD_jazyk%29.html"

Kategória: Programovacie jazyky

##### Views

- Článok
- Diskusia
- Aktuálna verzia

##### Hľadaj

##### Iné jazyky

- العربية
- Български
- Česky
- Dansk
- Deutsch
- English
- Español
- Suomi
- Français
- Italiano
- 日本語
- 한국어
- Nederlands
- Polski
- Română
- Русский
- Slovenščina
- Svenska
- Türkçe
- 中文